Foto's: Pta-nooddienste het hande vol met hope buitebande wat brand | Maroela Media
Die buitebande wat brand. Foto: Verskaf
Die Tshwane-nooddienste monitor 'n erge brand wat in Centurion ontstaan het en veroorsaak het dat meer as 'n duisend ou buitebande aan die brand geslaan het.
Johan Pieterse, woordvoerder van die nooddienste, het Sondag gesê die brand het Saterdag omstreeks 18:30 in die Sunderland Ridge-omgewing uitgebreek waar meer as 'n 1 000 buitebande in 'n oop veld op hope geplaas en gestoor is.
"Spanne van twee brandweerstasies in die omgewing was regdeur die aand op die toneel om te verseker dat die brand nie verder na ander hope buitebande, wat sowat 20 meter van die brand af is, versprei nie," het Pieterse gesê.
Volgens Pieterse is die buitebande in 'n oop stuk veld gestoor wat geoormerk is om as 'n skietbaan gebruik te word.
"Die stad se omgewings- en landboubestuur sal ondersoek instel oor die wettigheid van hoe die bande gestoor is," het hy gesê.
Hy het gesê die nooddienste sal op die toneel bly totdat die brand, wat na verwagting nog 'n paar dae gaan smeul, heeltemal onder beheer is.
Die oorsaak van die brand is nie bekend nie en geen beserings is aangemeld nie. Daar is wel 'n hondeherberg direk langs die stoorplek geleë. Al die honde is egter na 'n veilige hawe geneem en is ongedeerd.
Motor bande brand nie vanself nie.
Julle stel opnuut en buitendien keer op keer teleur. Geen, absoluut geen sin vir besigheid! Verkoop dit aan die betogers! En maak die prys hoog genoeg om die teer weer te vervang.
Die oorsaak van die brand is (nog) nie bekend nie maar vermoedelik vanself ontvlam ?
Het ek reg gelees….wou hulle n skietbaan maak langs n shelter vir heel waarskynlik reeds getraumatiseerde honde?